**УКАЗАНИЯ ЗА УЧАСТИЕ**

за възлагане на поръчка, по реда на Глава двадесет и шеста от ЗОП с предмет:

**„Техническо обслужване, планови и аварийни ремонти и годишни технически прегледи (ГТП) на служебните автомобили на Министерство на външните работи - Централно управление”**

І. ОПИСАНИЕ НА ПРЕДМЕТА НА ОБЩЕСТВЕНАТА ПОРЪЧКА

**Предмет на обществената поръчка** **-** Предмет на настоящата обществена поръчка е техническо обслужване, планови и аварийни ремонти и годишни технически прегледи (ГТП) на служебните автомобили на Министерство на външните работи- Централнo управление и включва:

1.1. Техническо обслужване се извършва след изминаване на определен пробег, установен за всеки автомобил и писмена заявка на Възложителя;

1.2. Текущи ремонти на МПС, при възникнали повреди по време на експлоатация на автомобила, в т.ч. и дейности по осигуряване, доставка и влагане на резервни части, материали, консумативи и аксесоари;

1.3. Подготовка на автомобилите за експлоатация през пролетно-летния и есенно-зимния период;

1.4. Репатриране на аварирали автомобили на територията на град София и сервизно обслужване на аварирали автомобили на ВЪЗЛОЖИТЕЛЯ 24 часа в денонощието и 7 дни в седмицата, в т. ч. спешни ремонти в почивни и празнични дни;

1.5. Задължителни периодични прегледи за проверка на техническата изправност на автомобилите по писмена заявка на Възложителя;

1.6. Гаранционно обслужване на вложените резервни части.

Дейностите се изпълняват в съответствие с изискванията, подробно описани в Приложение № А от указанията за участие и проекта на договор- Образец № 6.

Кодове по **CPV**: 50100000 - Услуги по техническо обслужване и ремонт на превозни средства и свързаното с тях оборудване.

**2. Критерий за възлагане**

2.1. Обществената поръчка се възлага въз основа на „икономически най - изгодната оферта“. Икономически най - изгодната оферта се определя въз основа на критерий за възлагане „оптимално съотношение качество/цена“ по чл. 70, ал. 2, т. 3 от ЗОП.

2.2. Критерий за възлагане на поръчката по чл. 70 от ЗОП е представен в Приложение № 1 към указанията за участие - Методика за оценка.

Оценките по отделните показатели поотделно се представят в числово изражение с точност до втория знак след десетичната запетая.

**3. Възложител**

Възложител на настоящата поръчка е директорът на дирекция „Управление на собствеността и материално-техническо осигуряване” на МВнР, упълномощен Възложител съгласно Заповед № 95-00-390/21.09.2017 г. на министъра на външните работи.

**4. Срок за изпълнение –** 12 (дванадесет) месеца, считано от датата на влизане в сила на договора.

4.1. Сроковете за изпълнение на отделните дейности по предмета на договора са, както следва:

4.1.1. Приемането на автомобилите на възложителя за сервизно обслужване в сервиза на изпълнителя се извършва с предимство до 1 (един) час след заявяване на услугите, независимо от натовареността на сервиза;

4.1.2. Дейностите по т. 1.1, 1.3 и 1.5 се извършват във възможно най-кратък срок, но не повече от 2 (два) работни дни след приемане на автомобила за сервизно обслужване;

4.1.3. Дейностите по т. 1.2 се извършват във възможно най-кратък срок, но не повече от 7 (седем) работни дни след приемане на автомобила за сервизно обслужване;

4.1.4. Дейностите по т. 1.4 се извършват във възможно най-кратък срок, но не повече от 3 (три) часа след заявяване на услугата;

4.1.5. За дейностите по експресни услуги сроковете по т. 4.1.2 и 4.1.3 не се прилагат. Същите се извършват до 1 (един) час от приемане на автомобила за сервизно обслужване. За експресни услуги се приемат следните видове дейности:

а) смяна на масло на двигател и смяна на комплект филтри;

б) смяна на накладки и спирачни дискове комплект.

4.1.6. Резервните части, които са необходими за отстраняване на повредите на автомобилите и не са в наличност при изпълнителя, се доставят във възможно най-кратък срок. В тези случаи срокът по т. 4.1.3 се удължава със срока на доставка, но с не повече от 5 (пет) работни дни.

**Вложените материали, консумативи и резервни части, следва да съответстват на марката, модела и модификацията на автомобила. Всички влагани материали, консумативи и резервни части следва да са нови, нерециклирани и да притежават сертификат за качество, валиден за Европейския съюз или негов еквивалент.**

4.1.7. Изпълнителят се задължава да приема за сервизно обслужване аварирали автомобили на възложителя 24 часа в денонощието и 7 дни в седмицата, в т. ч. при необходимост да извършва спешни ремонти в почивни и празнични дни.

**Забележка:** ***Времетраенето на съответните сервизни операции не може да надвишава стойностите на технологичните часове, посочени в Приложение № 5 към чл. 15, ал. 4 от Наредба № 24 от 08.03.2006 г. за задължителното застраховане по чл. 249, т. 1 и 2 от Кодекса за застраховането и за методиката за уреждане на претенции за обезщетение на вреди, причинени на моторни превозни средства, издадена от Комисията за финансов надзор.***

**5. Срок на валидност на офертите: 60 (шестдесет) календарни дни**, считано от крайния срок за получаване на офертите.

**6. Прогнозна стойност –** Прогнозна стойност на обществената поръчка е **65 000 (шестдесет и пет хиляди) лева без ДДС.**

**7. Финансиране -** Средствата за изпълнение на поръчката се осигуряват от бюджетни средства на МВнР.

**8. Цени и Начин на плащане.**

**8.1.** Общата стойност на договора не може да надвишава прогнозната стойност на поръчката като ВЪЗЛОЖИТЕЛЯТ не се ангажира с нейното достигане.

**8.2.** Цената за изпълнение на услугите се определя на база единични цени, както следва:

**8.2.1.** Предложените от изпълнителя цени на труда за извършване на дейности по сервизно обслужване и задължителни периодични прегледи за проверка на техническата изправност по марки и модели автомобили, съгласно Образец № 2.1. към Ценовото предложение - Образец № 2;

**8.2.2.** Цени на труда за извършване на дейности по сервизно обслужване извън посочените в т. 8.2.1, Приложение № 16 към Ценовото предложение, като цените се намаляват с предложен от изпълнителя процент отстъпка;

**8.2.3.** Цени на вложените при дейностите по сервизно обслужване резервни части, материали и консумативи, съгласно Образец № 2.2 - списък - ценова листа на основните резервни части, приложена към ценовото предложение, а за непосочените в нея резервни части, материали и консумативи – по цени на дребно, валидни за всички клиенти на сервиза на изпълнителя към момента на извършване на услугата, като всички цени се намаляват с предложен от изпълнителя процент отстъпка.

**8.3.** В цените по т. 8.2 следва да са включени всички разходи на изпълнителя за изпълнение на доставките и услугите, като възложителят не дължи заплащането на каквито и да е други разноски, направени от изпълнителя.

**8.4.** Цените и предложените отстъпки за изпълнение на доставките и услугите са фиксирани за времето на изпълнение на договора и не подлежат на промяна, освен в случаите, изрично уговорени в условията на договора и в съответствие с разпоредбите на ЗОП.

**8.5.** Възложителят изплаща на изпълнителя цената по договора чрез плащания в размер на 100 % от стойността на всяка изпълнена сервизна дейност в срок до 30 (тридесет) дни, считано от приемане изпълнението на услугите за съответния период, въз основа на приемо-предавателен протокол за приемане на Услугите за съответния период, подписан от ВЪЗЛОЖИТЕЛЯ или от определени от него длъжностни лица (членове на комисия) и ИЗПЪЛНИТЕЛЯ и фактура за дължимата сума за изпълнените дейности по сервизно обслужване и технически преглед за съответния период, издадена от ИЗПЪЛНИТЕЛЯ и представена на ВЪЗЛОЖИТЕЛЯ, в която са посочени единичните цени, количества и/или нормовремена и съответните общи стойности на всички елементи от крайните стойности за заплащане на извършените Услуги и/или доставка на резервни части. Крайните стойности трябва да са формирани само въз основа на цените и отстъпките, съгласно Ценовото предложение на избрания Изпълнител, както и на всички приложими допълнителни намаления на цените.

**8.5.1.** Плащанията се извършват по банков път по посочена от изпълнителя банкова сметка.

**8.5.2**.Плащане по договора не се извършва в случай, че за изпълнителя е получена информация от Националната агенция за приходите или Агенция „Митници” за наличието на просрочени публични задължения, съгласно Решение на МС № 593/ 20.07.2016 г. В този случай плащането се извършва съгласно указанията на органите на данъчната и митническата администрация.

**9. Място на изпълнение**

Мястото на изпълнение на услугите е сервизната/ сервизните база/и на изпълнителя (собствена или наета сервизна база) на територията на гр. София.

IІІ. ИЗИСКВАНИЯ КЪМ УЧАСТНИЦИТЕ В ПРОЦЕДУРАТА

1. **Общи изисквания**
   1. Реда събиране на оферти с обява, се прилага при възлагане на обществени поръчки на стойност по чл. 20, ал. 3, т. 2 от ЗОП, при която всички заинтересовани лица могат да подадат оферта. Заинтересовани лица са български или чуждестранни физически или юридически лица, включително техни обединения, които отговарят на изискванията на ЗОП, Правилника за прилагане на Закона за обществените поръчки (ППЗОП), изискванията на Възложителя и свързаните с изпълнение на поръчката нормативни актове. Юридическите лица се представляват от лицето или лицата с представителна власт по закон или от специално упълномощени с нотариално заверено пълномощно лица. Когато се представляват от друг, физическите лица представят нотариално заверенопълномощно за това.

**1.2.** В случай, че участникът е обединение (или консорциум), което не е регистрирано като самостоятелно юридическо лице, тогава участниците в него сключват договор, в който следва да бъде уговорена солидарна отговорност на членовете на обединението при изпълнение на обществената поръчка, когато такава не е предвидена съгласно приложимото законодателство и да съдържа минимум следната информация:

* + правата и задълженията на участниците в обединението;
  + разпределението на отговорността между членовете на обединението;
  + дейностите, които ще изпълнява всеки член на обединението;
  + определяне на партньор, който да представлява обединението за целите на обществената поръчка.Когато участникът е обединение, което не е юридическо лице.

Не се допускат промени в състава на обединението след крайният срок за подаване на офертите.

**1.3.** Участникът може да се позовава на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност.

**1.3.1.** Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

**1.3.2.** Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения, както и Декларация за ангажираност, попълнена и подписана от съответното /ите трето лице/трети лица, по образец.

**1.4.** Участникътпосочва в декларация подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.

**1.4.1.** Подизпълнителите трябва да нямат свързаност с друг участник, както и да отговарят на критериите за подбор съобразно вида и дела от поръчката, които ще изпълняват и за тях да не са налице основанията за отстраняване от процедурата.

**1.4.2.** Възложителят изисква замяна на подизпълнител, който не отговаря на условията по т. 1.4.1.

**2.** **Условия за допустимост на участниците**

**2.1.** По отношение на участниците не трябва да са налице обстоятелствата, предвидени в чл. 54, ал. 1, т. 1-5 и т. 7 от ЗОП, като в процедурата за възлагане на обществената поръчка не може да участва участник:

**2.1.1.** който е осъден с влязла в сила присъда, освен ако е реабилитиран, за:

а) престъпления свързани с тероризъм, по чл. 108а от Наказателния кодекс;

б) престъпления свързани с трафик на хора, по чл. 159а-159г от Наказателния кодекс;

в) престъпления, свързани с трудовите права на гражданите по чл. 172 от Наказателния кодекс;

г) престъпления против младежта по чл. 192а от Наказателния кодекс;

д) престъпление против собствеността по чл. 194 – 217 от Наказателния кодекс;

е) престъпление против стопанството по чл. 219 – 252 от Наказателния кодекс;

ж) престъпления против финансовата, данъчната или осигурителната система, включително изпиране на пари, по чл. 253 – 260 от Наказателния кодекс;

з) престъпления, свързани с подкуп по чл. 301 – 307 от Наказателния кодекс;

и) престъпления, свързани с участие в организирана престъпна група по чл. 321 и 321а от Наказателния кодекс;

й) престъпления, свързани със замърсяване на околната среда, по чл. 352-353е от Наказателния кодекс.

**2.1.2.** койтое осъден с влязла в сила присъда, освен ако е реабилитиран, за престъпление, аналогично на тези по т. 2.1.1., в друга държава членка или трета страна.

**2.1.3.** който има задължения по смисъла на чл. 162, ал. 2, т. 1 от Данъчно-осигурителния процесуален кодекс към държавата или към община по седалището на възложителя и на участника, или аналогични задължения, установени с влязъл в сила акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила.

**2.1.4.** за коготое налице неравнопоставеност по чл. 44, ал. 5 от ЗОП.

**2.1.5.** за когото е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор.

**2.1.6.** за коготое налице конфликт на интереси, който не може да бъде отстранен.

* **Участниците следва да удостоверят липсата на обстоятелствата по чл. 54, ал. 1, т. 1-5 и т. 7 от ЗОП с декларации по образец № 3 и № 4.**

*Важно! Декларацията за липсата на обстоятелствата по чл. 54, ал. 1, т. 1,2 и 7 от ЗОП се подписва от лицата, които представляват участника* *членовете на управителни и надзорни органи и за други лица, които имат правомощия да упражняват контрол при вземането на решения от тези органи, съгласно чл. 40 от ППЗОП. Когато участникът се представлява от повече от едно лице, декларацията за обстоятелствата по чл. 54, ал. 1, т. 3 - 5 от ЗОП се подписва от лицето, което може самостоятелно да го представлява.*

**2.2.** Други основания за отстраняване:

**2.2.1.** Участници, които са свързани лица.

"Свързани лица" са:

а) лицата, едното от които контролира другото лице или негово дъщерно дружество;

б) лицата, чиято дейност се контролира от трето лице;

в) лицата, които съвместно контролират трето лице;

г) съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително.

"Контрол" е налице, когато едно лице:

а) притежава, включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружество или друго юридическо лице; или

б) може да определя пряко или непряко повече от половината от членовете на управителния или контролния орган на едно юридическо лице; или

в) може по друг начин да упражнява решаващо влияние върху вземането на решения във връзка с дейността на юридическо лице.

**2.2.2.** Участникза който е налице обстоятелствата по чл. 3, т. 8 във връзка с чл. 5, ал. 1, т. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, освен когато не са налице условията по чл. 4 от закона.

* **За удостоверяване на това обстоятелство, участникът представя декларация по образец № 5.**

2.2.3. Участник, който не отговаря на поставените критерии за подбор или не изпълни друго условие, посочено в обявата за обществена поръчка или в тези указания.

2.2.4.Участник, който е представил оферта, която не отговаря на предварително обявените условия на поръчката;

2.2.5. Участник, който, след покана от страна на Възложителя и в определения в нея срок, откаже да удължи срока на валидност на офертата си или ако представи оферта с по-кратък срок на валидност;

2.2.6. Участник, чието Техническо предложение за изпълнение на поръчката не отговаря на изискванията на Възложителя, посочени в документацията за обществената поръчка и Приложение № 1 - Критерий за възлагане на поръчката по чл. 70 от ЗОП;

2.2.7. Участник, чието Ценово предложение, надвишава прогнозната стойност на обществената поръчка.

2.2.8. Участник, който не е представил в срок обосновката по чл. 72, ал.1 от ЗОП или чиято оферта не е приета съгласно чл. 72, ал. 3 - 5 от ЗОП;

1. **Критерии за подбор на участниците**

**3.1. Общи условия**

При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

**1. Годност (правоспособност) за упражняване на професионална дейност**

Участникът следва да притежава разрешение за извършване на периодични прегледи за проверка на техническата изправност на пътни превозни средства в контролно-технически пункт от II-ра или по-висока категория, на основание чл. 148, ал. 2 от Закона за движението по пътищата (ЗДвП) и чл. 17 от Наредба № Н-32 от 16.12.2011 г. за периодичните прегледи за проверка на техническата изправност на пътните превозни средства.

При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението. В този смисъл, в случай че участникът в обществената поръчка е обединение, което не е юридическо лице, изискването за регистрация се отнася за участниците в обединението, които ще изпълняват дейности по извършване на задължителен периодичен технически преглед на автомобилите (съобразно разпределението, на участието на лицата при изпълнение на дейностите, предвидено в договора за обединение).

Когато участникът предвижда участие на подизпълнители, съответствието с критерия за подбор се доказва и от тях, съобразно вида и дела от поръчката, който ще изпълняват, и за тях следва да не са налице основанията за отстраняване от процедурата.

При подаване на оферта участникът декларира съответствие с изискването в част ІV „Критерии за подбор“, буква А „Годност", т. 2 от ЕЕДОП, като попълва информация за притежаваното разрешение за извършване на периодични прегледи за проверка на техническата изправност на пътни превозни средства, като посочва и категорията на контролно-техническия/ите пункт/ове.

При поискване от страна на Възложителя, в случаите по чл. 67, ал. 5 и ал. 6 ЗОП, изискването се доказва с копие на валидно разрешение за извършване на периодични прегледи за проверка на техническата изправност на пътни превозни средства в контролно-технически пункт от II-ра или по-висока категория.

**2. Икономическо и финансово състояние**

Възложителят не поставя изисквания за икономическо и финансово състояние на участниците.

**3. Технически и професионални способности**

**3.1.** Участникът следва, общо за последните 3 години, считано от датата на подаване на офертата, да е изпълнил минимум 1 (една) дейност с предмет и обем, идентични или сходни с тези на поръчката.

Под дейност с предмет и обем сходни с тези на поръчката, следва да се разбират услуги по сервизно обслужване (техническо обслужване, текущи и аварийни ремонти) на 30 или повече броя автомобили за 12-месечен период.

Възложителят ще приеме доказване на обема с една или повече услуги, изпълнени през посочения период.

***При попълване на ЕЕДОП, участникът в процедурата трябва да има предвид, че:***

***\*Забележка 1:*** *Минималното изискване може да бъде доказано с изпълнението на едно или няколко възлагания!*

***\*Забележка 2:*** *За извършена услуга възложителят ще приеме такава, чието изпълнение е приключило към датата на подаване на офертата и преди датата на издаване на съответния удостоверяващ изпълнението на услугата документ.*

Участникът декларира съответствието с критерия за подбор чрез посочване на информацията в част ІV, буква В, т. 1б от ЕЕДОП под формата на списък с описание на вида и обема на извършените услуги, стойността, датата и получателя.

Съгласно чл. 67, ал. 5 от ЗОП, Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

**В тези случаи, както и при сключване на договор за изпълнение на поръчката, съответствието с изискването се доказва с представянето на:**

Списък на услугите, които са идентични или сходни с предмета на обществената поръчка, с посочване на стойностите, датите и получателите, заедно с доказателство за извършената услуга.

**3.2.** Участникът следва да разполага минимум със следните инструменти, съоръжения и техническо оборудване, необходими за изпълнение на поръчката,

**3.2.1.** стенд за регулиране на преден и заден мост;

- стенд за проверка на спирачната уредба;

- стенд за електронна компютърна диагностика на двигатели;

- стенд за демонтаж, монтаж и баланс на гуми;

- подемници (канали) за ремонт на двигател, скорости, диференциал и ходова част – 5 бр., за едновременен прием при необходимост на повече МПС на Възложителя;

- уред за дефектация и пълнене на автомобилни климатични инсталации;

- машина за корекция на алуминиеви и стоманени джанти.

**3.2.2.** Участникът следва да разполага със сервизна база/и - собствена и/или наета под наем на територията на гр. София с обособени сектори или работни помещения за различни видове дейности (авто- електро-монтьорски и др.).

Участникът декларира съответствието с критерия за подбор по т. 3.2.1. и 3.2.2. чрез посочване на информацията в част ІV, буква В, т. 9 от ЕЕДОП под формата на декларация за инструментите, съоръженията и техническото оборудване, които ще бъдат използвани за изпълнение на поръчката.

Съгласно чл. 67, ал. 5 от ЗОП, Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

**В тези случаи, както и при сключване на договор за изпълнение на поръчката, съответствието с** **изискването се доказва с представянето на:**

Декларация за инструментите, съоръженията и техническото оборудване, които ще бъдат използвани за изпълнение на поръчката.

**3.2.3.** Изисква се участникът в процедурата да прилага система за управление на качеството, сертифицирана съгласно стандарт БДС EN ISO 9001:2015 (или еквивалентен сертификат, издаден от органи, установени в други държави членки) с обхват, включващ сервизно обслужване (ремонт) на автомобили и/или извършване на годишен технически преглед на МПС.

***\*Забележка:*** *При доказване на минималното изискване е в сила разпоредбата на чл. 64, ал. 3, ал. 5, ал. 7 и ал. 8 от ЗОП!*

При подаване на оферта, информацията относно изискването по т. 3.3.3. и т. се посочва от участника в *раздел Г: Стандарти за осигуряване на качеството и стандарти за екологично управление на Част IV: „Критерии за подбор” от ЕЕДОП***.**

Съгласно чл. 67, ал. 5 от ЗОП, възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

**В тези случаи, както и при сключване на договор за изпълнение на поръчката** **съгласно чл. 67, ал. 6 от ЗОП, съответствието с изискването се доказва с представянето на:**

Валиден сертификат, издаден от акредитирани лица, за управление на качеството, удостоверяващи съответствието на стоките със съответния стандарт. Сертификатът трябва да е издаден от независими лица, които са акредитирани за съответната серия европейски стандарти от Изпълнителна агенция „Българска служба за акредитация“ или от друг национален орган за акредитация, който е страна по Многостранното споразумение за взаимно признаване на Европейската организация.

Участникът, определен за изпълнител, трябва да има валиден сертификат през целия срок на изпълнение на договора, а когато е приложимо да прилага еквивалентните мерки.

Преди сключването на договор за обществена поръчка възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.

**РАЗДЕЛ IV. ГАРАНЦИЯ ЗА ИЗПЪЛНЕНИЕ НА ДОГОВОРА**

1. Гаранцията за изпълнение на договора представлява 3 % (три на сто) от

прогнозната стойност без ДДС, представена от определения изпълнител в момента на неговото сключване.

1. Гаранцията която обезпечава изпълнението на поръчката, трябва да бъде със срок на валидност до изтичане на последния гаранционен срок, съгласно техническото предложение на избрания за изпълнител участник.
2. Гаранцията се предоставя в една от следните форми:

3.1. парична сума;

3.2. банкова гаранция;

3.3. застраховка, която обезпечава изпълнението чрез покритие на отговорността на изпълнителя.

1. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.
2. Възложителят ще освободи гаранцията за изпълнение, без да дължи лихви за периода, през който средствата законно са престояли при него.
3. Условията за задържане и освобождаване на гаранцията за изпълнение са указани в Договора за изпълнение на обществената поръчка между Възложителя и Изпълнителя.
4. При представяне на гаранцията под формата на парична сума, тя се внася по банков път, на името на МВнР:

**БНБ - ЦУ,**

**Банкова сметка: BG45 BNBG 9661 3300 1343 01**

**BIC: BNBGBGSD**

1. Когато участникът избере гаранцията за изпълнение да бъде банкова гаранция, тогава това трябва да бъде безусловна, неотменима и изискуема при първо писмено поискване, в което Възложителят заяви, че изпълнителят не е изпълнил задължение по договора за възлагане на обществената поръчка.
2. Възложителят ще освободи гаранцията за изпълнение в срок до 30 (тридесет) дни след изтичане на последния гаранционен срок, без да дължи лихви за периода, през който средствата законно са престояли при него.
3. Когато Изпълнителя избере формата на гаранцията за обезпечаване на изпълнението да е застраховка, Възложителят следва да бъде посочен в застрахователната полица като трето ползващо се лице по тази застраховка, което не е обвързано с общите условия на застраховката.
4. Застраховката следва да покрива отговорността на изпълнителя по настоящия договор и не може да бъде използвана за обезпечение на отговорността на изпълнителя по друг договор.
5. След изтичане срока на договора, 50% (петдесет на сто) от Гаранцията за изпълнение се освобождава, а Остатъкът в размер на 50% (петдесет на сто) от Гаранцията за изпълнение е предназначена за обезпечаване на гаранционното поддържане, предвидено в договора и ще се освободи след изтичане на последния гаранционен срок на вложените резервни части и материали.

V. ИЗИСКВАНИЯ КЪМ ОФЕРТИТЕ И НЕОБХОДИМИТЕ ДОКУМЕНТИ

1. **Изисквания при оформяне и представяне на офертите**

**1. Подготовка на офертата:**

**1.1.** Участниците трябва да проучат всички условия за участие, дадени в настоящите Указания.

**1.2.** При изготвяне на офертата всеки участник трябва да се придържа точно към обявените от Възложителя условия.

**1.3.** Отговорността за правилното изпълнение на указанията се носи единствено от участниците.

**1.4.** Представянето на оферта задължава участника да приеме напълно всички изисквания и условия, посочени в настоящите указания, при спазване на разпоредбите на ЗОП и ППЗОП.

**1.5.** До изтичането на крайния срок за подаване на офертите, всеки участник в процедурата може да промени, допълни или да оттегли офертата си.

**1.6.** Всеки участник в процедурата има право да представи само една оферта.

**1.7.** Лице, което участва в обединение или като подизпълнител в офертата на друг участник, не може да представя самостоятелна оферта.

**1.8.** Офертата не може да се предлага във варианти.

**1.9.** Представените образци в документацията за участие и условията описани в тях са задължителни за участниците. Офертите на участниците трябва да бъдат напълно съобразени с тези образци.

**1.10.** Офертата се подписва от лицето, представляващо участника или от надлежно упълномощено лице или лица, като в офертата се прилага пълномощното от представляващия дружеството.

**2. Изисквания към офертата:**

**2.1.** Офертата се представя на български език в запечатана, непрозрачна ОПАКОВКА от участника, или от упълномощен от него представител – лично или чрез пощенска или друга куриерска услуга с препоръчана пратка с обратна разписка, на адреса, посочен от Възложителя.

Върху опаковката се изписва:

* наименованието на участника, включително участниците в обединението, когато е приложимо;
* адрес за кореспонденция, телефон и по възможност – факс и електронен адрес;
* наименованието на поръчката, както следва:

Опаковката включва документите посочени в т. 3 „Съдържание на офертата“.

**2.2.** Ако за участник се установи липса, непълнота или несъответствие на информацията, с изискванията към личното му състояние или критериите за подбор посочени в настоящите указания изисквания ще бъде отстранен от участие в процедурата по възлагане на обществената поръчка.

**2.3.** Всички документи трябва да са:

а) подписани или заверени (когато са копия) с гриф „Вярно с оригинала” и подпис, освен документите, за които са посочени конкретни изискванията за вида и заверката им;

б) документите и данните в офертата се подписват само от лица с представителни функции, съгласно търговската регистрация или упълномощени за това лица. Във втория случай се изисква да се представи нотариално заверено пълномощно за изпълнението на такива функции;

в) по предложението не се допускат никакви вписвания между редовете, изтривания или корекции.

Срокът на валидност на офертата: 60 (шестдесет) календарни дни, считано от датата, определена като краен срок за получаването й. Възложителят може да 3поиска от Участниците да удължат срока на валидност на офертите до сключване на договор.

**3. Съдържание на офертата**

**3.1.Опис на представените документи -** подписан и подпечатан от участника.

**3.2.Заявление за участие, съдържащо:**

* + - 1. Единен европейски документ за обществени поръчки (ЕЕДОП).

При подаване на оферта участникът декларира съответствие с критериите за подбор чрез представяне на единен европейски документ за обществени поръчки (ЕЕДОП). В него се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

В изпълнение на чл. 67, ал. 4 от ЗОП, считано от 01.04.2018г. ЕЕДОП се предоставя в електронен вид по образец, утвърден с акт на европейската комисия.

В тази връзка за целите на участието в настоящата обществена поръчка следва задължително предоставяне на ЕЕДОП в електронен вид, като той трябва да бъде цифрово подписан и приложен на подходящ оптичен/ електронен носител към пакета документи за участие в процедурата. форматът, в който се предоставя документът не следва да позволява редактиране на неговото съдържание.

След попълване на ЕЕДОП, файлът следва да се конвертира в нередактируем формат и трябва да бъде подписан с квалифициран електронен подпис на лицето/лицата по чл. 40 от ППЗОП.

3.2.2.Когато участникът е обединение, което не е юридическо лице, се представя копие от документ (учредителния акт, споразумение и/или друг приложим документ), от който да е видно правното основание за създаване на обединението, както и следната информация във връзка с конкретната обществена поръчка:

* правата и задълженията на участниците в обединението;
* разпределението на отговорността между членовете на обединението;
* дейностите, които ще изпълнява всеки член на обединението.

**3.3. Техническо предложение за изпълнение на поръчката** **съгласно Образец № 1,** в съответствие с Техническата спецификация и изискванията на възложителя, съдържащо декларация за съгласие с клаузите на приложения проект на договор, декларация за срока на валидност на офертата и декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд и приложения:

3.3.1.Документ за упълномощаване, когато лицето, което подава офертата, не е законният представител на участника;

3.3.2.Технологична карта за дейностите но цялостното техническо обслужване

на автомобилите изготвена при съблюдаване и в съответствие с Техническата спецификация и изискванията на възложителя, клаузите на проекто договора и нормативната уредба (изготвена в свободен текст).

**Забележка: Технологичната карта се представя в оригинал на хартиен носител и наелектронен носителвъв формати Word**. **В случай на несъответствие между хартиения и електронния носител, възложителят ще приеме за правилно съдържанието на хартиеният носител. Изискването, следва да се счита за предварително обявено условие от Възложителя, като непредставянето на елктронен носител ще е основание за отстраняване.**

3.3.3.Друга информация по преценка на участника (*когато е приложимо*) .

* 1. **Ценово предложение съгласно Образец № 2, ведно с Образец № 2.1 и Образец № 2.2 и Приложение № 16 (свободен текст)**
* При несъответствие между цифрова и изписана с думи цена ще се взема предвид изписаната с думи.

В цената на договора се включват всички разходи, свързани с качественото изпълнение на услугата в описания вид и обхват.

**3.5. Декларация за липсата на обстоятелства по чл. 54, ал. 1, т. 1-5 и 7 от ЗОП**(**образец № 3).** Декларацията за липсата на обстоятелствата по чл. 54, ал. 1, т. 1, 2 и 7 от ЗОП се подписва от лицата, които представляват участника;

**3.6.** **Декларация за обстоятелствата по чл. 54, ал. 1, т. 3-5 от ЗОП** ( **Образец № 4**) когато участникът се представлява от повече от едно лице. Подписва се от лицето, което може самостоятелно да го представлява;

**3.7. Декларация за всички задължени лица по смисъла на чл. 54, ал. 2 от ЗОП,** **съгласно Образец № 7;**

**3.8.** **Декларация по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (образец № 5);**

***Забележка:*** *С представяне на оферта за участие се приема, че всеки участник е запознат с правомощията на възложителя, съгласно чл.5, т. 3 и чл. 6 ал. 5 от ЗИФОДРЮПКТЛТДС, във връзка с чл.7, ал. 2 от Заключителните разпоредби на същия закон.*

**4. Място и срок за подаване на оферти**

**4.1.** Офертата се представя от участника или от упълномощен от него представител лично или по пощата с препоръчано писмо с обратна разписка на адрес: гр. София, ул. „Александър Жендов“ № 2.

Участникът е длъжен да обезпечи получаването на офертата на указаното място и срок. Рискът от забава или загубване на офертата е за участника. Разходите за подаване на офертата са за сметка на участника. Възложителят не се ангажира да съдейства за получаването на офертата на адреса и в срока определен от него.

**4.2.** Срокът за подаване на оферти е посочен в обявата за събиране на оферти.

**4.3.** Получените оферти се завеждат във Входящия регистър на МВнР, като върху пликовете се отбелязва входящия номер, датата и точния час на получаването им, като на участника се издава входящ регистрационен номер.

**ВАЖНО! Не се приема оферта постъпила след крайния срок за получаването й, в прозрачна, незапечатана опаковка или в опаковка с нарушена цялост. Такива оферти незабавно се връщат на участника и това се отбелязва във входящия регистър.**

VI. ИЗИСКВАНИЯ КЪМ ИЗПЪЛНЕНИЕТО НА ПОРЪЧКАТА

При изпълнение на обществената поръчка, следва да се спазват приложимите за предмета й изисквания на Техническата спецификация **– Приложение № А**

**VII**. **УСЛОВИЯ ЗА ПРОВЕЖДАНЕ НА ОБЩЕСТВЕНАТА ПОРЪЧКА**

*Отваряне, разглеждане и оценяване на офертите*

* 1. **Отваряне на офертите**

1.1. Получените оферти се отварят на публично заседание, на което могат да присъстват участниците в процедурата или техни упълномощени представители, съгласно чл. 97, ал. 3 от ППЗОП.

1.2. Офертите ще бъдат отворени, разгледани, оценени и класирани от определените със заповед на възложителя длъжностни лица, които ще започнат своята работа в посочения в обявата за обществена поръчка час и дата, в сградата на МВнР на ул. „Александър Жендов” 2.

1.3. Определените за оценка на офертите длъжностни лица, членове на комисията, ще отворят офертите по реда на тяхното постъпване и ще обявят ценовите предложения на участниците.

1.4. Комисията класира участниците по степен на съответствие на офертите с предварително обявените от Възложителя условия.

Класирането на участниците се извършва по низходящ ред на получената комплексна оценка, закръглена до третия знак след десетичната запетая, като на първо място се класира участникът, който е получил най-висока комплексна оценка (КО) на офертата.

В случай, че комплексните оценки на две или повече оферти са равни, за икономически най-изгодна се приема тази оферта, в която се предлага най-ниска цена. При условие, че и цените са еднакви се сравняват оценките по показателя с най-висока относителна тежест и се избира офертата с по-благоприятна стойност по този показател.

Ако и в този случай комплексните оценки на две или повече оферти са равни, комисиятапровежда публично жребий за определяне на изпълнител между класираните на първо място оферти, чрез заседание, на което кани участниците с еднакъв брой точки и нотариус.

Участникът, класиран от комисията на първо място, се определя за Изпълнител на обществената поръчка.

1.5. Протоколът за разглеждането и оценката на офертите и за класирането на участниците се утвърждава от Възложителя.

VІII. СКЛЮЧВАНЕ НА ДОГОВОР

**1.** Договорът за изпълнение на обществената поръчка се сключва с участника, определен за Изпълнител на обществената поръчка, съгласно чл. 194 и чл. 195 във връзка с чл. 112 от ЗОП.

**2.** При отказ на участника, класиран на първо място, да сключи договор, Възложителят може да прекрати процедурата или да определи за изпълнител втория класиран участник и да сключи договор с него.

**3.** Възложителят изпраща на участниците утвърдения протокол за резултатите от разглеждането, оценяването и класирането на офертите и го публикува в профила на купувача на интернет страницата на МВнР. Обменът на информация може да се извърши и по пощата, по факс или по електронен път и при условията и по реда на Закона за електронния документ и електронния подпис или чрез комбинация от тези средства по избор на Възложителя.

**4.** Преди сключването на договора, участникът, определен за изпълнител, следва да представи:

а) необходимите документи за доказване липсата на основания за отстраняване, съгласно изискванията на чл. 58, ал. 1, т. 1 и 2 от ЗОП;

б) оригинал или заверено копие на пълномощно, ако договорът ще се подписва от упълномощено лице

**5.** Когато обстоятелствата в документите по т. 2.1, б. „а” са достъпни чрез публичен безплатен регистър или информацията или достъпът до нея се предоставя от компетентния орган на Възложителя по служебен път, Възложителят няма право да ги изисква.

ІX. УСЛОВИЯ ЗА ПОЛУЧАВАНЕ НА РАЗЯСНЕНИЯ ПО ДОКУМЕНТАЦИЯТА ЗА УЧАСТИЕ

1. **Общи указания - разяснения**

**1.1.** Всеки участник може писмено да поиска от Възложителя разяснения по обществената поръчка. Исканията за разяснения следва да бъдат отправени в писмен вид и могат да бъдат изпращани до 3 (три) дни преди изтичане на крайния срок за подаване на оферти.

**1.2.** Възложителят, най-късно на следващия работен ден, публикува писмени разяснения по условията на обществената поръчка на официалния интернет адрес на МВнР, в раздел „Профила на купувача“.

**3а всички неуредени въпроси се прилагат разпоредбите** на Закона за обществените поръчки и Правилника за прилагането му.

**X.ПРИЛОЖЕНИЯ:**

**1. Приложение № А -** Техническа спецификация

**2. Образец № 1** – Техническо предложение за изпълнение на поръчката;

**3. Образец № 2** – Ценово предложение;

**4. Образец № 2.1.** към Ценово предложение**;**

**5**. **Образец № 2.2.** към Ценово предложение

**6. Образец № 3** - Декларация по чл. 97, ал. 5 от ППЗОП относно обстоятелствата по чл. 54, ал. 1, т. 1, 2 и 7 от ЗОП;

**6. Образец № 4** - Декларация по чл. 97, ал. 5 от ППЗОП относно обстоятелствата по чл. 54, ал. 1, т. 3-5 от ЗОП;

**7. Образец № 5** - Декларация по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици – образец;

**8. Образец № 6 –** Проект на договор.

**9.Образец № 7** - Декларация почл. 54, ал. 2 от ЗОП;

**10. Приложение № 1 –** Критерий за възлагане. Методика за оценка.